Manden, der mistænkes for at stå bag Berlin-angrebet, er ifølge Reuters blevet skudt og dræbt.

Ifølge Reuters er den formodede gerningsmand netop blevet skudt og dræbt i den italienske by Milano. Det er sikkerhedskilder, der oplyser det til nyhedsbureauet. De er altså ikke endeligt verificerede. Italiens indenrigsminister har dog netop bebudet et pressemøde, hvor han formentlig vil bekræfte oplysningerne. Den formodede gerningsmand er den 24-årige tuneser Anis Amri. Han er mistænkt for at have kørt en 40 ton tung lastbil direkte ind i et julemarked midt i Berlin mandag aften. 12 mennesker mistede livet under angrebet. 49 personer blev bragt til hospitalet. OPDATERES.